
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναστολή χορήγησης οικοδομικών αδειών και εκτέλε¬ 
σης οικοδομικών εργασιών σε εντός του εγκεκρι-' 
μενού ρυμοτομικού σχεδίου περιοχή του Δήμου 

Αθηναίων. 1 

Χαρακτηρισμός ως διατηρητέου κτιρίου που βρίσκε¬ 
ται εντός του εγκεκριμένου ρυμοτομικού σχεδίου 
Δήμου Καλλιθέας (Ν. Αττικής) και καθορισμός ειδι¬ 
κών όρων και περιορισμών δόμησης αυτού». 2 

Καθορισμός ειδικών όρων και περιορισμών δόμησης 
στο χώρο του θερινού κινηματογράφου «ΦΑΝΤΑ- 
ΖΙΟ», η χρήση του οποίου έχει χαρακτηρισθεί ως 
διατηρητέα και βρίσκεται εντός του εγκεκριμένου 
ρυμοτομικού σχεδίου Πειραιά (Ν. Αττικής). 3 


ΑΠΟΦΑΣΕΙ Σ 

Αριθ. 8667/1672 (1) 

Αναστολή χορήγησης οικοδομικών αδειών και εκτέλεσης 
οικοδομικών εργασιών σε εντός του εγκεκριμένου 
ρυμοτομικού σχεδίου περιοχή του Δήμου Αθηναίων. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 3 του άρθρου 4 του Ν. 1577/85 
«Γενικός Οικοδομικός Κανονισμός» (Α' 210). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και αντι- 
καταστάθηκε με την παραγρ. 2α του άρθρου 1 του Ν. 
2469/1997 (Α'38). 

3. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 


διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

4. Την υπ’ αριθμ. Δ17α/03/99/Φ.2.2.1/29.10.1996 από¬ 
φαση του Πρωθυπουργού και του Υπουργού Περιβάλλο¬ 
ντος, Χωροταξίας και Δημοσίων Έργων «Ανάθεση αρμο¬ 
διοτήτων Υπουργού Περιβάλλοντος, Χωροταξίας και 
Δημοσίων Έργων στους Υφυπουργούς Περιβάλλοντος, 
Χωροταξίας και Δημοσίων Έργων Χρήστο Βερελή και 
Θεόδωρο Κολιοπάνο» (ΦΕΚ 1006/Β/4.11.1996). 

5. Την 290/1999 γνωμοδότηση του Δημοτικού Συμβου¬ 
λίου Αθηναίων. 

6. Το αριθ. 18/2000 υπηρεσιακό σημείωμα της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Αναστέλλονται για έξι (6) μήνες η χορήγηση οικοδο¬ 
μικών αδειών και η εκτέλεση οικοδομικών εργασιών στην 
εντός του εγκεκριμένου ρυμοτομικού σχεδίου περιοχή 
Βοτανικού - Ρούφ του Δήμου Αθηναίων, στο Ο.Τ. Ηρυ πε¬ 
ρικλείεται από τις οδούς Αγ. Πολυκάρπου, Αμφηόλεως, 
Βουτσαρά και Εδέσσης και ειδικότερα στο χώρο του πα¬ 
λαιού εργοστασίου «ΓΕΩΡΓΊΑΔΗ - ΣΕΚΕΡΗ», όπως φαί¬ 
νεται περικλειόμενος με μπλε γραμμή και με στοιχεία 1,2, 
3, 4, 1 στο σχετικό πρωτότυπο διάγραμμα σε κλίμακα 
1:1000, που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την αριθ. 8667/ 
2000 πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

2. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αίιτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2000 

Ο ΥΦΥΠΟΥΡΓΟΣ 

Θ.ΚΟΛΙΟΠΑΝΟΣ 

Αριθ. 8651/1653 (2) 

Χαρακτηρισμός ως διατηρητέου κτιρίου που βρίσκεται 

εντός του εγκεκριμένου ρυμοτομικού σχεδίου Δήμου 

Καλλιθέας (Ν. Αττικής) και καθορισμός ειδικών όρων 

και περιορισμών δόμησης αυτού». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/85 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του 
Ν. 1772/1988 «Τροποποίηση διατάξεων του Ν. 1577/85 
«ΓΟΚ» και άλλες διατάξεις» (Α' 191). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α’ 137) που προστέ¬ 
θηκε με το άρθρο 27 του Ν. 2081/1992 (Α’ 154) και αντι- 
καταστάθηκε με την παραγρ. 2α του άρθρου 1 του Ν. 
2469/1997 (Α'38). 

3. Την αριθ. 103326/1281/5.12.1996 απόφαση του Υ¬ 
πουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων Έργων στον Γενικό Γραμματέα, 
κρι στους Προϊσταμένους των Γενικών Διευθύνσεων, 
Διευθύνσεων και Τμημάτων του Υπουργείου Περιβάλ¬ 
λοντος, Χωροταξίας και Δημοσίων Έργων - πλην Γενι¬ 
κής Γραμματείας Δημοσίων Έργων» (ΦΕΚ 1126/Β7 
16.12.1996). 

4. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 20.12.1999 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Το αριθμ. 2886/216/5.3.1999 έγγραφο της Νομαρ¬ 
χίας Αθηνών - Διεύθυνσης Πολεοδομίας Αργυρούπολης - 
Τμήμα ΕΠΑΕ. 

7. Τις από 23.2.2000 αντιρρήσεις των ενδιαφερομένων 
ιδιοκτητών. 

8. Τις από 2.3.2000 παρατηρήσεις επί των αναρρήσεων 
της Δ/νσης Πολεοδομικού Σχεδιασμόύ. 

9. Το γεγονός όα από ας κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο το κτίριο που βρίσκε¬ 


ται εντός του εγκεκριμένου ρυμοτομικού σχεδίου Δήμου 
Καλλιθέας (Ν. Αττικής), επί της οδού Αγησιλάου 56-58, 
όπως φαίνεται με μαύρη διαγράμμιση στο σχετικό πρω¬ 
τότυπο διάγραμμα σε κλίμακα 1:500, που θεωρήθηκε από 
τον Προϊστάμενο της Διεύθυνσης Τοπογραφικών Εφαρ¬ 
μογών με την αριθ. 8651/2000 πράξη του και που αντί¬ 
τυπό του σε φωτοσμίκρυνση δημοσιεύεται με την παρού¬ 
σα απόφαση. 

2. Διατηρητέο χαρακτηρίζεται το αρχικό κτίριο, καθώς 
και οι μεταγενέστερες προσθήκες που εναρμονίζονται με 
αυτό. Οι μεταγενέστερες προσθήκες και τα υπάρχοντα 
προσκτίσματα καθ’ ύψος ή κατ’ επέκταση που αλλοιώ¬ 
νουν το αρχικό κτίριο αφαιρούνται μετά από έγκριση της 
Επιτροπής Πολεοδομικού και Αρχιτεκτονικού, Ελέγχου 
(ΕΠΑΕ). 

3 Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των 
επί μέρους αρχιτεκτονικών και διακοσμητικών στοιχείων 
του. 

4. Επιτρέπεται η επισκευή, ο εκσυγχρονισμός των 
εγκαταστάσεων, η στατική ενίσχυση και η εσωτερική 
διαρρύθμιση του κτιρίου που χαρακτηρίζεται ως διατη¬ 
ρητέο, εφόσον δεν αλλοιώνεται ο γενικός χαρακτήρας 
του και δεν θίγονται τα διατηρητέα στοιχεία του. 

5. Αιτήσεις για προσθήκη αποστέλλονται από την Πολε- 
οδομική Υπηρεσία, με γνώμη της Επιτροπής Πολεοδομι- 
κού και Αρχιτεκτονικού Ελέγχου (Ε.Π.Α.Ε.), στην αρμόδια 
υπηρεσία του Υπουργείου Περιβάλλοντος, Χωροταξίας 
και Δημοσίων Έργων για ειδική ρύθμιση σύμφωνα με τις 
διατάξεις του άρθρου 4του Ν. 1577/1985 «ΓΟΚ», εφόσον 
δεν παραβλάπτεται το διατηρητέο κτίριο. 

6. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο διατηρητέο κτίριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων του κτιρίου. 

7. Για οποιαδήπστε επέμβαση στο εξωτερικό και εσω¬ 
τερικό του διατηρητέου κτιρίου και στον περιβάλλοντα 
χώρο του, καθώς και για την τοποθέτηση επιγραφών 
απαιτείται η έγκριση της Ε Π Α.Ε. 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2000 

Με εντολή Υπουργού 
Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 8277/1590 (3) 

Καθορισμός ειδικών όρων και περιορισμών δόμησης στο 
χώρο του θερινού κινηματογράφου «ΦΑΝΤΑΖΙΟ», η 
χρήση του οποίου έχει χαρακτηρισθεί ως διατηρητέα 
και βρίσκεται εντός του εγκεκριμένου ρυμοτομικού 
σχεδίου Πειραιά (Ν. Αττικής). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρβρων 3 και 4 (παρ. 2) του 
Ν. 1577/1985 «Γενικός Οικοδομικός Κανονισμός» (Α' 
210),όπως τροποποιήθηκαν με το άρθρο 1 (παρ. 1 και 
2)του Ν. 1772 / 1988 Τροποποίησηδιατάξεωντου Ν. 1577/ 

1985 «ΓΟΚ» και άλλες διατάξεις (Α' 91) ,όπως το άρθρο 4 
(παρ. 2) συμπληρώθηκε με το άρθρο 22του Ν. 2300/1995 
«Μεταφορά Συντελεστή Δόμησης και άλλες διατάξεις» 
(Α'69). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε μετο άρθρο 27του Ν. 2081/1992 (Α' 154) καιαντικα- 
ταστάθηκε με την παραγ. 2α του άρθρου 1 του Ν. 2469/ 
1997 (Α'38). 

3. Την υπ’ αρ.103326/1281/5.12.96 απόφαση του 
Υπουργού και Υφυπουργού Περιβάλλοντος, Χωροταξίας 
και Δημοσίων Έργων «Μεταβίβαση αρμοδιοτήτων του 
Υπουργού και Υφυπουργού Περιβάλλοντος, Χωροταξίας 
και Δημοσίων Έργων στο Γενικό Γραμματέα και στους 
Προϊσταμένους των Γενικών Διευθύνσεων, Δ/νσεων και 
Τμημάτων του Υπουργείου Περιβάλλοντος, Χωροταξίας 
και Δημοσίων Έργων πλην Γενικής Γραμματείας Δημο¬ 
σίων Έργων» (ΦΕΚ1126/Β/16.12.1996). 

4. Τις διατάξεις της παρ. Β του άρθρου 1 του Π. Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 19.7.1999 αιτιολογική έκθεση της Δ/νσης Πο- 
λεοδομικού Σχεδιασμού - Τμήμα Παραδοσιακών Οικι¬ 
σμών. 

6. Το 199/29.7.1999 πρακτικό του Εκκλησιαστικού Συμ¬ 
βουλίου Ι.Ν. Αγ. Σπυρίδωνος Πειραιώς (αρ. πρωτ. ΥΠΕ- 
ΧΩΔΕ 20595/6118/30.7.1999). 


7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Στο χώρο του θερινού κινηματογράφου «ΦΑΝΤΑΖΙΟ» 
που βρίσκεται εντός του εγκεκριμένου ρυμοτομικού σχε¬ 
δίου του Δήμου Πειραιά (Ν. Αττικής) και ειδικότερα επί 
των οδών Αφεντούλη αρ. 7 και Καραΐσκου αρ. 219, του 
οποίου η χρήση έχει χαρακτηρισθεί ως διατηρητέα με την 
20768/4198/9.7.1997 απόφαση του Γενικού Γραμματέα 
του Υπουργείου Περιβάλλοντος, Χωροταξίας και Δημο¬ 
σίων Έργων (Δ' 648) καθορίζονται ειδικοί όροι και περιο¬ 
ρισμοί δόμησης ως εξής: 

α. Επιτρέπεται η υπερύψωση της στάθμης του δαπέδου 
του θερινού κινηματογράφου στο επίπεδο +2.50 μ.με- 
τρούμενο με υψομετρική αφετηρία το ύψος του κρασπέ¬ 
δου του πεζοδρομίου στο μέσον του προσώπου του οικο¬ 
πέδου επίτης-οδού Αφεντούλη. 

β. Επιτρέπεται η κατασκευή δύο υπογείων ορόφων στο 
σύνολο του οικοπέδου για τη δημιουργία χώρων στάθ¬ 
μευσης και των βοηθητικών αυτών χώρων. 

γ. Επιτρέπεται η δημιουργία χώρου κοινωνικών εκδη¬ 
λώσεων κάτω από τον χώρο του θερινού κινηματογρά¬ 
φου, όπως οι ρυθμίσεις των παραπάνω παραγράφων 
φαίνονται στο διάγραμμα σε κλίμακα 1:100 που θεωρή¬ 
θηκε από τον Προϊστάμενο της Διεύθυνσης Τοπογραφι- 
κών Εφαρμογών με την 8277/2000 πράξη του και που 
αντίτυπό του σε φωτοσμίκρυνση δημοσιεύεται με την 
παρούσα απόφαση. 

δ. Η μελέτη εγκρίνεται από την Επιτροπή Πολεοδομικού 
και Αρχιτεκτονικού Ελέγχου (ΕΠΑΕ). 

ε. Το ύψος της οθόνης δεν πρέπει να υπερβαίνει τα 9,70 
μέτρα μετρούμενο από την υψομετρική αφετηρία της 
παραγρ. α 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαρτίου 2000 

Με εντολή Υπουργού 
Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

